CELEX: 32015R1576
Language: et
Date: 2015-07-06 00:00:00
Title: Komisjoni delegeeritud määrus (EL) 2015/1576, 6. juuli 2015, millega muudetakse määrust (EÜ) nr 606/2009 seoses teatavate veinivalmistustavadega ning määrust (EÜ) nr 436/2009 seoses kõnealuste tavade märkimisega veinisektori registritesse

23.9.2015   
            
            
               ET
            
            
               Euroopa Liidu Teataja
            
            
               L 246/1
            
         KOMISJONI DELEGEERITUD MÄÄRUS (EL) 2015/1576,
   6. juuli 2015,
   millega muudetakse määrust (EÜ) nr 606/2009 seoses teatavate veinivalmistustavadega ning määrust (EÜ) nr 436/2009 seoses kõnealuste tavade märkimisega veinisektori registritesse
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 75 lõiget 2 ja lõike 3 punkti g ning artikli 147 lõike 3 punkti e,
   ning arvestades järgmist:
   
               (1)
            
            
               Komisjoni määruse (EÜ) nr 606/2009 (2) artiklis 3 on sätestatud, et lubatud veinivalmistustavad on loetletud kõnealuse määruse I lisa A osas. Rahvusvaheline Viinamarja- ja Veiniorganisatsioon (OIV) on vastu võtnud resolutsioonid, millega lubatakse võtta kasutusele kolm uut veinivalmistustava. Selleks et võtta arvesse tehnika arengut ja anda liidu tootjatele kolmandate riikide tootjatega võrdsed võimalused, tuleks liidus lubada selliste uute veinivalmistustavade kasutamist Rahvusvahelise Viinamarja- ja Veiniorganisatsiooni määratud tingimustel.
            
         
               (2)
            
            
               Teatavate veinivalmistustavade puhul on pettuse oht eriti suur ning need tuleb komisjoni määruse (EÜ) nr 436/2009 (3) artikli 41 kohaselt märkida registritesse. Seega tuleks registrisse kanda kolm uut veinivalmistustava, st veinide töötlemine membraanitehnoloogia ja aktiivsöe abil ning kahe abiaine – polüvinüülimidasooli/polüvinüülpürrolidooni kopolümeeride ja hõbekloriidi – kasutamine.
            
         
               (3)
            
            
               Seepärast tuleks määruseid (EÜ) nr 606/2009 ja (EÜ) nr 436/2009 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 606/2009 muutmine
   Määruse (EÜ) nr 606/2009 I lisa A osa muudetakse vastavalt käesoleva määruse lisale.
   Artikkel 2
   Määruse (EÜ) nr 436/2009 muutmine
   Määruse (EÜ) nr 436/2009 artikli 41 lõike 1 esimesele lõigule lisatakse järgmised punktid:
   
               „x)
            
            
               töötlemine membraanitehnoloogia ja aktiivsöe abil;
            
         
               y)
            
            
               polüvinüülimidasooli ja polüvinüülpürrolidooni kopolümeeride kasutamine;
            
         
               z)
            
            
               hõbekloriidi kasutamine.”
            
         Artikkel 3
   Jõustumine
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  Komisjoni määrus (EÜ) nr 606/2009, 10. juuli 2009, millega kehtestatakse nõukogu määruse (EÜ) nr 479/2008 teatavad rakenduseeskirjad seoses viinamarjasaaduste kategooriate, veinivalmistustavade ja asjaomaste piirangutega (ELT L 193, 24.7.2009, lk 1).
   
      (3)  Komisjoni määrus (EÜ) nr 436/2009, 26. mai 2009, millega kehtestatakse üksikasjalikud rakenduseeskirjad nõukogu määrusele (EÜ) nr 479/2008 seoses istandusregistriga, kohustuslike deklaratsioonide esitamise ja turu jälgimiseks vajaliku teabe kogumisega, toodete veo saatedokumentidega ning veinisektoris peetavate registritega (ELT L 128, 27.5.2009, lk 15).
   
      LISA
      Määruse (EÜ) nr 606/2009 I lisa A osa muudetakse järgmiselt.
      
                  1)
               
               
                  Tabelisse lisatakse järgmised read 53, 54 ja 55:
                  
                              1
                           
                           
                              2
                           
                           
                              3
                           
                        
                              Veinivalmistustavad
                           
                           
                              Kasutustingimused
                           
                           
                              Piirangud ja piirmäärad
                           
                        
                              „53
                           
                           
                              Veini töötlemine membraanitehnoloogia ja aktiivsöe abil 4-etüülfenooli ja 4-etüülguajakooli sisalduse vähendamiseks
                           
                           
                              Veini puhul ja liites 19 sätestatud tingimustel
                           
                           
                               
                           
                        
                              54
                           
                           
                              Polüvinüülimidasooli ja polüvinüülpürrolidooni kopolümeeride kasutamine
                           
                           
                              Viinamarjavirde ja veini puhul ning liites 20 sätestatud tingimustel
                           
                           
                              Kuni 500 mg/l (kui ainet lisatakse nii virdele kui ka veinile, ei tohi üldsisaldus ületada 500 mg/l)
                           
                        
                              55
                           
                           
                              Hõbekloriidi kasutamine
                           
                           
                              Veini puhul ja liites 21 sätestatud tingimustel
                           
                           
                              Kuni 1 g/hl, jääk veinis < 0,1 mg/l (hõbe)”
                           
                        
            
                  2)
               
               
                  Lisatakse liited 19, 20 ja 21:„
                     Liide 19
                     
                        Nõuded veini töötlemise kohta membraanitehnoloogia ja aktiivsöe abil 4-etüülfenooli ja 4-etüülguajakooli sisalduse vähendamiseks
                     
                     Töötlemise eesmärk on vähendada mikroobset päritolu 4-etüülfenooli ja 4-etüülguajakooli sisaldust, mis kujutab endast organoleptilist defekti ja varjutab veini aroomibuketti.
                     Nõuded
                     
                                 1)
                              
                              
                                 Töötlemine toimub kvalifitseeritud veinispetsialisti või tehniku järelevalve all.
                              
                           
                                 2)
                              
                              
                                 Töötlemine registreeritakse määruse (EL) nr 1308/2013 artikli 147 lõikes 2 osutatud registrites.
                              
                           
                                 3)
                              
                              
                                 Kasutatavad membraanid peavad vastama määrustes (EÜ) nr 1935/2004 ja (EÜ) nr 10/2011 sätestatud nõuetele ning osutatud määruste ülevõtmiseks kehtestatud siseriiklikele eeskirjadele. Membraanid peavad vastama Rahvusvahelise Viinamarja- ja Veiniorganisatsiooni veinvalmistuskoodeksi nõuetele.
                              
                           
                  
                     Liide 20
                     
                        Polüvinüülimidasooli ja polüvinüülpürrolidooni kopolümeeride kasutamise nõuded
                     
                     Polüvinüülimidasooli ja polüvinüülpürrolidooni kopolümeeride kasutamise eesmärk on hoida ära liiga suurest metallisisaldusest põhjustatud defekte ja vähendada soovimatult suurt metallisisaldust.
                     Nõuded
                     
                                 1)
                              
                              
                                 Kopolümeerid tuleb eemaldada filtreerimise teel hiljemalt kaks päeva pärast nende lisamist, võttes arvesse ettevaatuspõhimõtet.
                              
                           
                                 2)
                              
                              
                                 Hägusale viinamarjavirdele ei tohi kopolümeeri lisada varem kui kaks päeva enne filtreerimist.
                              
                           
                                 3)
                              
                              
                                 Töötlemine toimub kvalifitseeritud veinispetsialisti või tehniku järelevalve all.
                              
                           
                                 4)
                              
                              
                                 Töötlemine registreeritakse määruse (EL) nr 1308/2013 artikli 147 lõikes 2 osutatud registrites.
                              
                           
                  
                     Liide 21
                     
                        Hõbekloriidi kasutamise nõuded
                     
                     Hõbekloriidi kasutatakse veini töötlemisel, et kõrvaldada kääritamisel ja hoiustamisel tekkiv ebasoovitav lõhn (mis on tingitud vesiniksulfiidi ja tioolide tekkimisest redutseerimisreaktsioonide käigus).
                     Nõuded
                     
                                 1)
                              
                              
                                 Töötlemine toimub kvalifitseeritud veinispetsialisti või tehniku järelevalve all.
                              
                           
                                 2)
                              
                              
                                 Töötlemine registreeritakse määruse (EL) nr 1308/2013 artikli 147 lõikes 2 osutatud registrites.
                              
                           
                                 3)
                              
                              
                                 Hõbekloriidi lisamiseks veinile peab kasutama inertset kandjat, näiteks kiiselguuri (kobediatomiiti), bentoniiti, kaoliini vm. Sade tuleb kõrvaldada asjakohase füüsikalise meetodiga ja seda peab käitlema spetsialiseerunud ettevõte.
                              
                           ”